
Convocatòria anticipada de subvencions a ajuntaments i consells comarcals per a la gestió de les polítiques socials d’habitatge en l’àmbit comarcal - any 2024

1. Objecte i finalitat

[bookmark: _GoBack]Subvencions en règim de concurrència competitiva destinades als ajuntaments i consells comarcals per a finançar els serveis comarcals d’habitatge, amb l’objectiu de fomentar l’extensió d’aquestes actuacions a totes les poblacions de la demarcació de Girona, d’acord amb la modificació les bases específiques reguladores aprovades pel Ple de la Diputació en la sessió de 17 d’octubre de 2023, publicades al Butlletí Oficial de la Província de Girona (BOPG) número 205, de 24 d’octubre de 2023.

Les bases específiques reguladores d’aquestes subvencions estableixen, en el punt 6, els criteris de valoració de les sol·licituds presentades.

2. Dotació econòmica i determinació de l’aplicació pressupostària

L’import total destinat a la convocatòria és de 100.000,00 €. Les aplicacions pressupostàries a què s’aplica el crèdit, els imports  i la distribució d’anualitats són els següents: 

	Anualitat
	Aplicació pressupostària
	Import (en €)

	2024
	210/15211/4620200
	20.000,00 €

	2024
	210/15211/4650000
	80.000,00 €

	
	Total
	100.000,00 €



L’aprovació de la convocatòria queda condicionada a l’existència de crèdit adequat i suficient en el pressupost de 2024.

La distribució d’aquests imports té caràcter estimatiu, i es podrà redistribuir entre les aplicacions pressupostàries anteriors en el mateix acte de concessió de les subvencions.

Amb la finalitat d’atendre un major nombre de sol·licituds de subvenció o d’atorgar un major import en les subvencions, aquest crèdit podrà ser ampliat amb una quantitat addicional de com a màxim 50.000,00 €, derivada d’una modificació de crèdit. L’efectivitat de la quantia addicional estarà condicionada a la corresponent declaració de disponibilitat de crèdit prèviament a la resolució de les subvencions i l’aprovació de l’augment de la convocatòria.

3. Termini de presentació de sol·licituds

Les sol·licituds de subvenció es poden presentar a partir del 2 de gener i fins al dia 15 de febrer de 2024 a través del Portal de Subvencions de la Diputació de Girona: https://seu.ddgi.cat/subvencions en la qual es podran trobar els documents normalitzats i la sol·licitud específica d’aquesta línia.
Es pot presentar una única sol·licitud de subvenció per ajuntament o consell comarcal.

4. Import de les subvencions

Se subvencionaran les actuacions per ordre de puntuació, amb un màxim de 18.000 € i un mínim de 1.000 € per sol·licitud, fins a exhaurir el crèdit destinat a aquesta convocatòria. 

5. Àmbit temporal de les accions subvencionables

Es consideren despeses subvencionables les que siguin objecte de facturació entre el 16 de novembre de l’any anterior a la convocatòria i la data límit per justificar-les, i poden tenir el seu origen o contractació, de manera total o parcial, en exercicis anteriors al de la justificació.

6. Termini de resolució i notificació 

El termini màxim per resoldre sobre la convocatòria és el que determinen les bases. La resolució es notificarà de manera individualitzada a tots els beneficiaris, tal com preveu l’article 41.1 de la Llei 39/2015, d’1 d’octubre, de procediment administratiu comú de les administracions públiques, i també als peticionaris la sol·licitud dels quals s’hagi desestimat, en el termini màxim de deu dies hàbils a comptar de la data d’adopció de l’acord. 

7. Termini per justificar les subvencions

El termini per justificar les accions subvencionades finalitzarà el 15 de novembre de 2024. Aquest termini de justificació es podrà ampliar mitjançant una resolució del president de la Diputació, d’acord amb el que estableix l’article 43 de l’Ordenança general de subvencions de la Diputació. 

La documentació justificativa de les subvencions està regulada al punt 12.1 de les bases.

En cas que el dia d’acabament del termini per presentar la justificació coincideixi en dissabte o festiu, l’esmentat termini finalitzarà el dia hàbil següent.

8. Règim de recursos

La resolució de la convocatòria posa fi a la via administrativa. Contra aquesta resolució es pot interposar un recurs contenciós administratiu davant del jutjat contenciós administratiu de Girona, en el termini de dos mesos a comptar de l’endemà de la notificació. Alternativament, i de forma potestativa, s’hi pot interposar un recurs de reposició davant la Junta de Govern de la Diputació de Girona, en el termini d’un mes a comptar de l’endemà de la notificació.

9. Publicitat
Aquesta convocatòria es publicarà al tauler electrònic, i el seu extracte, d’acord amb el que estableix l’article 17.3 b de la Llei 38/2003, general de subvencions, es publicarà al BOPG.
La convocatòria queda condicionada al fet que no es presentin al·legacions contra la modificació de les bases específiques l’estimació de les quals hagi de comportar un canvi en les seves determinacions.

La Junta de Govern de la Diputació de Girona a la sessió ordinària de dia 16 d’abril de 2024 va aprovar per unanimitat dels assistents la següent proposta, que literalment diu:

“.../Primer. Redistribuir l’import de la convocatòria de subvencions a ajuntaments i consells comarcals per a la gestió de les polítiques socials d'habitatge en l'àmbit comarcal d’import total de 100.000,00 € d’acord amb el detall següent:

	Exp.
2024/
	Aplicació pressupostària 2024
	crèdit inicial €
	crèdit final €
	diferència €

	
9442
	
400/15211/4620200
	Ajuts a ajunt. polítiques socials àmbit comarcal Habitatge
	
20.000,00 €
	
24.020,00 €
	
+4.020,00 €

	
9442
	
400/15211/4650000
	Ajuts a consells comarcals polítiques socials Habitatge
	
80.000,00 €
	
75.980,00 €
	
-4.020,00 €

	
	
	TOTAL
	100.000,00 €
	100.000,00€
	0,00 €



Segon. Reajustar la despesa autoritzada d’acord amb el resultat de l’import final de la convocatòria.

	Exp.
/2024
	Aplicació pressupostària 2024
	Import a reajustar
	Import final

	9442
	400/15211/4620200
	Ajuts a ajunt. polítiques socials àmbit comarcal Habitatge
	+4.020,00 €
	24.020,00 €

	9442
	400/15211/4650000
	Ajuts a c. comarcals polítiques socials àmbit com. Habitatge
	-4.020,00 €
	
75.980,00 €

	
	
	TOTAL
	0,00 €
	100.000,00 €


(...)
Quart. Disposar la despesa total, de 95.430,00 €, amb càrrec a les aplicacions pressupostàries següents del pressupost de 2024 de la Diputació de Girona:

	Aplicació pressupostària
	Import concedit (en €)

	400/15211/4620200
	24.020,00 €

	400/15211/4650000
	71.41,00 €

	Total
	95.430,00 €




Cinquè. Anul·lar el saldo sobrant de despesa autoritzada en l’aplicació de l’any 2024, 400/15211/4650000, per un import 4.570,00 €. /...”

